Muséu del Ferrocarril d'Asturies, Xixón
#000000
La empresa belga Solvay ye conocida sobre manera pola fabricación de productos químicos y el so establecimientu nel nuesu país entamóse cola apertura d’una planta na población cántabra de Barreda. Col fin de proveela de combustible compró tamién delles concesiones mineres nel conceyu de Siero, qu’esplotó dende la primer década del sieglu XX. La salida del mineral facíase per un ramal de vía métrica qu’enllazaba na estación de Rianes cola llinia d’Económicos de Asturias.
#000001
Pa dar serviciu nesi percorríu la empresa adquirió nel 1909 una llocomotora a la firma alemana Henschel que llevó’l númberu 2. Esa casa suministrara otra máquina a Barreda dalgún tiempu enantes, lo que xustifica la so matrícula. Ye un exemplar típicu de los diseños industriales alemanes d’esa época, con trés exes acoplaos y el tanque d’agua nel bastidor.
#000002
El so llabor yera remolcar los trenes con material vacío o suministros que se dirixíen al llavaderu de Minas de Lieres y, nel sentíu contrariu, baxar colos convóis de mineral. Nun yera una xera fácil por mor de la fuerte pendiente de la llinia, qu’esixía un gran arremangu al maquinista a la hora de manexar el frenu pa evitar accidentes.
#000003
Tuvo en serviciu hasta l’entamu de la década del 1980, lo que la convirtió nuna de les últimes llocomotores de vapor actives n’Asturies. Depués de dalgún tiempo apartada, depositóse nes cercaníes de FEVE n’Uviéu, llegando inclusive a valorase la so restauración, que finalmente nun se fadría. Pa cabu, cedióse al Muséu del Ferrocarril d’Asturies, onde ta anguaño.
#000004
Tien la peculiaridá de que, pol so bon estáu, nun se sometió a nengún tipu de restauración, sinón que ta igual que cuando se recibió. Sorpriende’l color de los sos tanques y cabina, marrón virao al púrpura. Naz d’un caprichu, pues reproduz el pelame del güe favoritu d’un vieyu direutor de la empresa, qu’ordenó que la máquina se pintara nel mesmu tonu que l’animal.
#000005
Ye l’únicu elementu sobreviviente de la rede ferroviaria de Lieres, lo que la convierte nuna pieza d’altu valor dientro del patrimoniu industrial asturianu.
#000006
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000007
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
#000009